Държавен вестник, бр. 7, 2012 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  7
Прилагане на други разпоредби за извършване 
на работа чрез предприятие, което осигурява 
временна работа
Чл. 107ч. За неуредените в този раздел 
въпроси се прилагат общите разпоредби на 
този кодекс.“
§ 6. В чл. 121 се правят следните изменения 
и допълнения:
1. Създава се нова ал. 4:
„(4) В случаите на командироване на 
работници и служители, изпратени от пред-
приятие, което осигурява временна работа, 
в рамките на предоставяне на услуги в друга 
държава – членка на Европейския съюз, в 
друга държава – страна по Споразумението 
за Европейското икономическо пространство, 
или в Конфедерация Швейцария, страните 
уговарят за срока на командировката поне 
същите минимални условия на работа, каквито 
са установени за работниците и служителите, 
изпълняващи същата или сходна работа в 
приемащата държава.“
2. Досегашната ал. 4 става ал. 5 и в нея 
след думите „ал. 3“ се добавя „и 4“.
§ 7. В чл. 127 се създава ал. 5:
„(5) В случаите, когато работник или 
служител е изпратен на работа зад граница 
от предприятие, което осигурява временна 
работа, то е длъжно преди заминаването 
писмено да го информира за:
1. продължителността на работата;
2. валутата, в която ще се изплаща възна-
граждението;
3. допълнителните трудови възнаграж-
дения, които ще се изплащат в пари или в 
натура, свързани с изпращането зад граница, 
ако такива са предвидени;
4. условията за завръщане в страната.“
§ 8. В чл. 130в се правят следните изме-
нения и допълнения:
1. В ал. 1:
а) създава се нова т. 3:
„3. броя на работниците и служителите, 
изпратени от предприятие, което осигурява 
временна работа, или за намеренията си да 
ползва такива работници и служители;“
б) досегашната т. 3 става т. 4.
2. В ал. 2 думите „т. 2 и 3“ се заменят с 
„т. 2 – 4“.
§ 9. В чл. 130г, ал. 2, т. 4 думите „т. 2 и 3“ 
се заменят с „т. 2, 3 и 4“.
§ 10. В чл. 138 се създава ал. 4:
„(4) Трудов договор, сключен за част от 
законоустановеното работно време, се смята 
за сключен за работа при нормална продъл-
жителност на работното време в случаите, 
когато от контролните органи бъде устано-
вено, че работникът или служителят по този 
договор полага труд извън установеното за 
него работно време, без да са налице условия 
за полагане на извънреден труд в случаите, 
допустими от закона.“
§ 11. В чл. 167а, ал. 1 се създава изречение 
второ: „Всеки от родителите (осиновителите) 
може да ползва до 5 месеца от отпуска на дру-
гия родител (осиновител) с негово съгласие.“
§ 12. Създава се чл. 167б:
„Права на работника и служителя, който се 
завръща на работа след отпуск
Чл. 167б. (1) При завръщане на работа 
поради изтичане на отпуск по чл. 163 – 167а 
или поради прекъсване на ползването му 
работникът или служителят има право да 
предложи на работодателя изменение на про-
дължителността и разпределението на работ-
ното му време за определен срок или други 
изменения на трудовото правоотношение, 
които да улеснят завръщането му на работа.
(2) С цел да се насърчи по-успешното 
съвместяване на трудовите и семейните за-
дължения на работника или служителя ра-
ботодателят е длъжен да вземе под внимание 
предложението по ал. 1, когато съществува 
такава възможност в предприятието.
(3) Работникът или служителят и рабо-
тодателят могат да постигнат съгласие за 
изменение на трудовото правоотношение по 
чл. 119 и по време на ползването на отпуск 
по чл. 163 –167а.“
§ 13. В чл. 222, ал. 2 думите „чл. 325, т. 9“ 
се заменят с „чл. 325, ал. 1, т. 9“.
§ 14. В чл. 325 се правят следните измене-
ния и допълнения:
1. Досегашният текст става ал. 1.
2. Създава се ал. 2:
„(2) Трудовият договор по чл. 68, ал. 6 се 
прекратява с прекратяването на дългосрочната 
командировка по Закона за дипломатическата 
служба, без която и да е от страните да дължи 
предизвестие.“
§ 15. В чл. 327, ал. 1 се създава т. 7а:
„7а. работи по трудов договор с предпри-
ятие, което осигурява временна работа, и 
сключи трудов договор с друг работодател, 
който не е предприятие, което осигурява 
временна работа.“
§ 16. В чл. 328, ал. 1 т. 10 се изменя така:
„10. при навършване на 65-годишна възраст 
за професори, доценти и доктори на науките;“.
§ 17. В чл. 357 се създава ал. 3:
„(3) Трудови са и споровете между работ-
ниците и служителите, изпратени от пред-
приятие, което осигурява временна работа, 
и предприятието ползвател при нарушаване 
на правата им.“
§ 18. В чл. 403а, ал. 1 след думите „пра-
вилника за вътрешния трудов ред“ се поставя 
запетая и се добавя „списък на работниците 
и служителите, изпратени от предприятие, 
което осигурява временна работа“.
§ 19. В чл. 404, ал. 1 се правят следните 
допълнения:
1. В т. 1 след думата „работодателите“ се 
поставя запетая и се добавя „предприятията 
ползватели“.